kardosdrur/scandi-wiki huggingface dataset:
Norman Dello Joio

Norman Dello Joio eller Nicodemo DeGioio (24. januar 1913 i New York USA – 24. juli 2008) var en amerikansk komponist af italiensk afstamning.

Joio studerede hos Bernard Wagenaar og Paul Hindemith. Han komponerede i en lyrisk kontrapunktisk stil, med inspiration fra Gregorianske melodier, og jazzelementer.

Han har komponeret 1 symfoni The Triumph of Saint Joan, orkesterværker,sange,kormusik,sonater og kammermusik.

Joio har modtog Pulitzer-prisen i 1957 for sit orkesterværk Meditations and Ecclesiastes.

Udvalgte værker 

 "Triumf af Saint Joan Symfoni" (1952) - for orkester
 "Meditationer og Prædikener" (1956) - for strygeorkester
 "Koncert musik" (1949) - for orkester
 "Epigraf" (1953) - for orkester
 "Davids salme" (1951)  – for blandet kor, strygeorkester, messingblæsere og slagtøj
 "Til Saint Cecilia" (1958) - for blandet kor og brassband
 Suite (1940) - for klaver
 3 Sonater (1947, 1948, 1948) - for klaver

Kilde 
 Om Norman Dello Joio 

Komponister fra USA
Personer fra New York
Knud Frederik Juel

Knud Frederik Juel (7. december 1766 på Odense Slot – 21. november 1847 på Juelsberg) var en dansk godsejer, officer og diplomat.

Han var søn af gehejmeråd Carl Juel og dennes 3. hustru. Juel blev indskrevet ved Københavns Universitet 1784 og tog juridisk embedseksamen 2 år senere, hvorpå han efter en længere udenlandsrejse 1795-97 ansattes som volontær i Udenrigsdepartementet; men han synes kort efter at være slået ind på den militære vej, idet han i 1801 udnævntes til major, samme år, som han blev kammerherre. Efter en rejse til Frankrig tiltrådte Juel 1803 det af moderen oprettede stamhus Juelsberg, men forblev desuagtet i Hæren, hvor han i 1808 avancerede til chef for 4. bataljon af Kongens Regiment, i 1809 til oberstløjtnant og i 1814 til generaladjudant. I 1821 blev Juel beordret til tjeneste hos tronfølgeren, prins Christian, hvem han ledsagede på den sidste del af dennes udenlandsrejse til Paris, London og slottet Loo, hvorpå han året efter udnævnes til gesandt i Paris, en stilling, han beklædte lige til 1836, da han blev entlediget af statens tjeneste og samtidig udnævntes til generalløjtnant (efter at have været generalmajor siden 1828). Samme år blev han patron for Roskilde Kloster.

Juel, der døde på Juelsberg 21. november 1847, synes, efter hans forfattervirksomhed at dømme, i de senere år af sit liv at have haft en levende interesse for landbruget; hans hustru, Frederikke Christiane f. komtesse Knuth, hvem han ægtede 3. december 1797, var født på Gyldensteen 13. december 1777 og datter af Johan Henrik greve Knuth og Constance Alexandrine f. rigsgrevinde Cosell. Hun opholdt sig som enke ofte i København, hvor Arveprinsesse Caroline satte megen pris på hende, og døde i Odense 19. august 1861. Juel blev 1821 Kommandør og 1823 Storkors af Dannebrog. Da hans ægteskab var barnløst, tilfaldt stamhuset efter hans død en halvbroder, kammerherre Hans Rudolf Juel, og dennes descendens.

Han er begravet i Aunslev Kirke.

Kilder 
 Christopher Zytphen-Adeler, "Knud Frederik Juel", i: C.F. Bricka (red.), Dansk Biografisk Lexikon, København: Gyldendal 1887-1905.
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.

Personer fra Odense
Knud Frederik 1
Generalløjtnanter fra Danmark
Godsejere fra Danmark
Gesandter fra Danmark
Storkors af Dannebrog
Danskere i 1700-tallet
Danskere i 1800-tallet
Personer i Dansk Biografisk Leksikon
Kammerherrer fra Danmark
Folketingsvalget 1852

Der blev afholdt valg til Folketinget 4. august 1852. Der blev valgt 101 medlemmer til Folketinget. Før og efter valget var Christian Albrecht Bluhme premierminister (statsminister).

Det var andet gang der var til Folketinget i Danmark. Der var 211.002 stemmeberettigede vælgere ud Danmarks samlede befolkning som var på 1.407.747 ved folketællingen 1. februar 1850. Danmark var inddelt i 100 enkeltmandsvalgkredse. I 38 valgkredse blev en kandidat valgt ved kåring, og i 62 valgkredse var der skriftlig afstemning. I de 62 valgkredse med afstemning stemte 35.383 ud af 132.805 stemmeberettigede vælgere hvilket giver en stemmeprocent på 26,6 %. De valgte kandidater i de 62 valgkredse fik i gennemsnit 65,0 % af de afgivne stemmer.

Færøerne valgte et folketingsmedlem. Det færøske valg blev afholdt 16. juli 1852.

Valget på Færøerne 16. juli 1852 
Der var 1.422 valgberettigede vælgere og 2 kandidater på Færøerne til folketingsvalget. Niels Christopher Winther som var Færøernes første folketingsmedlem blev genvalgt. Stemmetallene var:
 Exam.jur. N. Winther: 371 stemmer
 Sysselmand H.C. Müller: 279 stemmer.

Resultat

Referencer

Kilder 
 Skov, Kaare R.(1999). Demokratiets Danmarkshistorie – Gennem 150 år København: Aschenhoug, s. 7.
 

1852
Politiske valg i 1852
Folketingsvalget 26. februar 1853

Der blev afholdt valg til Folketinget 26. februar 1853. Valget fandt sted mindre end et år efter valget i 1852. Baggrunden var, at regeringen kom i mindretal om et lovforslag om at flytte toldgrænsen fra Ejderen til Elben.

I Danmark valgtes 100 folketingsmedlemmer i 100 enkeltmandsvalgkredse. På Færøerne valgtes 1 medlem 30. marts 1853. Der blev ikke afholdt suppleringsvalg i valgperioden som kun blev 3 måneder.

36 folketingsmedlemmer blev valgt ved kåring, mens 64 blev valgt ved skriftlig afstemning. Ved de skriftlige valg var der i 2 valgkredse 4 kandidater, i 7 valgkredse var der 3 kandidater, og i 55 valgkredse var der 2 kandidater. I de 64 valgkredse med afstemning var der 135.768 valgberettigede vælgere. 40,4 % af de valgberettigede vælgere i de 64 valgkredse  stemte.

Resultat

Referencer

Kilder 
 
 Skov, Kaare R.(1999). Demokratiets Danmarkshistorie – Gennem 150 år København: Aschenhoug, s. 7.

1853-02-26
Politiske valg i 1853
Folketingsvalget 27. maj 1853

Der afholdtes valg til Folketinget 27. maj 1853, 3 måneder efter forrige valg. Baggrunden var, at regeringen ikke fik det nødvendige flertal på 3/4 i den samlede Rigsdag ved en afstemning om hvem der skulle efterfølge Frederik VII.

I Danmark valgtes 100 folketingsmedlemmer i 100 enkeltmandsvalgkredse. På Færøerne valgtes 1 medlem 17. juni 1853. Der blev afholdt mindst 22 suppleringsvalg i den efterfølgende valgperiode frem til næste folketingsvalg 1. december 1854 for folketingsmedlemmer som nedlagde deres mandat eller døde.

57 folketingsmedlemmer i Danmark blev valgt ved kåring, mens 43 blev valgt ved skriftlig afstemning. Ved de skriftlige valg var der i 4 valgkredse 3 kandidater, og i 39 valgkredse var der 2 kandidater. I de 43 valgkredse med afstemning var der i alt 93.062 valgberettigede vælgere. 25,4 % af de valgberettigede vælgere i de 39 valgkredse stemte.

Resultat

Se også 
 Landstingsvalget 1853

Referencer

Kilder 
 
 Skov, Kaare R.(1999). Demokratiets Danmarkshistorie – Gennem 150 år København: Aschenhoug, s. 7.

1853 05 27
Politiske valg i 1853
Alternative Songs

Alternative Songs (tidligere Modern Rock Tracks og Hot Modern Rock Tracks) er en musikhitliste i USA, som er blevet vist i tidsskriftet Billboard siden den 10. september 1988. Den opstiller en liste over de 40 mest spillede sange på moderne rock radiostrationer, hvor de fleste er under genren alternativ rock. Hitlisten blev præsenteret som en ledsager til Hot Mainstream Rock Tracks hitlisten og dens tilbliven startede en bølge af alternativ musik på amerikansk radio i slutningen af 1980'erne.

Hitlister
Etableret i 1988
Musik fra USA
MegaCharts

MegaCharts er ansvarlig for opsætningen og udnyttelsen af en bred samling af officielle hitlister i Holland, hvor Mega Top 50 og Mega Album Top 100 er de mest kendte.

Eksterne henvisninger 
 

Hitlister
Musik fra Nederlandene
Fabrizio Moretti

Fabrizio Moretti (født den 2. juni 1980, Rio de Janeiro, Brasilien) er trommeslageren i det amerikanske indie rock band, The Strokes.

Musikere fra USA
Nikolai Fraiture

Nikolai Philippe Fraiture (født den 13. november 1978 i New York City, USA) er bassisten i det amerikanske indie rock band, The Strokes.

Musikere fra USA
Kognitiv inkongruens

Kognitiv inkongruens (dissonans) er en tilstand af kognitiv uorden eller ubalance, genereret at skuffelse eller tvivl om rigtigheden i en beslutning eller et køb.

Kilder 
Forstå forbrugeren af Ole E. Andersen.

Følelser
Emory University School of Law

Emory University School of Law (Emory Law eller ELS) er det juridiske fakultet ved Emory University, et privat universitet i USA. Det er rangeret som nr. 22 blandt de juridiske fakulteter i USA af News & World Report og betragtes som en "first tier" juridisk fakultet.

Det er også blandt de juridiske fakulteterne med den højeste studieafgiften. Ca. 60% af de studerende kommer fra delstater udenfor det sydøstlige USA.

Emory Law har nationalt og internationalt førende forskergrupper i konkursret, miljøret, feministisk retsteori, ophavsret og forholdet mellem lov og religion.

Kilder 

Emory University
Peter Fangel

Peter Lorents Fangel (født 17. juni 1837, død 6. december 1922) var en dansk fotograf.

Han stod i snedkerlære hos faderen og begyndte 1872 at fremstille stereoskopiske fotografier. Hans "Stereoskop-Fabrik P. Fangel, Middelfart" udgav ca. 1892 en serie stereoskopfotografier af Danmark. I 1894 var han på Bornholm, hvor han lavede 130 optagelser. De godt 7000 plader, som Fangel optog med sit selvbyggede apparat i årene 1887-1899, befinder sig nu på Middelfart Museum. 

Modsat mange af sine samtidige inden for samme erhverv døde Fangel som en gammel mand, 85 år gammel, i 1922.

Kilder 
 Bjørn Ochsner: Fotografer i og fra Danmark indtil år 1900, I, 118.
 Åge Petersen: "En fynsk stereoskopfabrikant (Peter Lorenz Fangel, Middelfart: 1837-1922)", Fynske Årbøger 1972, s. 72-80.

Fotografer fra Danmark
Personer fra Middelfart
Danskere i 1800-tallet
Danskere i 1900-tallet
Det libyske overgangsråd

Det libyske overgangsråd ( (al-Majlis al-Waṭanī al-'Intiqālī)  eller Transitional National Council), forkortet TNC er en Benghazibaseret regering, etableret 26. februar 2011 under oprøret i Libyen 2011 som en opposition til Muammar al-Gaddafi styre. Rådet bruger navnet Den libyske Republik på staten, den hævder at repræsentere. Rådets formand er Mustafa Abd al-Jalil, mens viceformanden er 'Abd al-Hafiz Ġuqa og formanden for rådets udøvende gren er Mahmud Jibril. Det libyske overgangsråd kontrollerede i begyndelsen den østlige del af Libyen, mens Gaddafis styrker kontrollerede den vestlige del. Rådet erklærede 5. marts 2011 at være den eneste regering, der repræsenterede det libyske folk, hvilket er anerkendt af 32 lande, mens andre lande har uformelle relationer med rådet, selvom Gaddafis styre fortsat havde kontrol over dele af Libyen.

Libyens historie
Etableret i 2011
TNC

TNC eller tnc har flere betydninger:
 TNC-stik, Threaded Neill-Concelman - stik beregnet til højfrekvens
 Terminal node controller - apparat som anvendes af radioamatører for at deltage i AX.25 pakkebaserede radionet.
 Trusted Network Connect - åben it-arkitektur for Network Access Control
 TNC - Det libyske overgangsråd
Aage Wallencrona Wallin

Aage Wallencrona Wallin (født 2. juni 1965) er en norsk adjunkt og tidligere norsk mester i boksning.

Musik 
Han er søn af den kendte violinist Aage Wallin (1914 – 1996). Han spillede fiolin fra han var 2 ½ år til var 12 år. Han optrådte første gang i tv da han var 3 år gammel, og to gange som 5-årig hos Erik Bye. Han studerede senere obo hos Brynjar Hoff og Bjarne Lian i Oslo, samt hos Klas Sjöblom og Prof. Ole Henrik Dahl i København. Han var medlem af Byens Blæserkvintet, København i en årrække.

Sport 
Wallin var aktiv bokser og norgemester i perioden 1980–1985. Han boksede i mange internationale turneringer og landskampe for så vel Norge som Danmark . Wallin er uddannet fra Norges Idrettshøgskole (1989) og Danmarks Højskole for Legemsøvelser (Institut for Idræt) (1994) og har Spes. Ped. fra Universitetet i Oslo. Han var i 1994 med til at starte Idrætsskolen for Udviklingshæmmede i København.

Kilder 

Boksere fra Norge
Trænere fra Norge
Pædagoger fra Norge
Patrick Makau Musyoki

Patrick Makau Musyoki er en kenyansk løber født  2. marts 1985 i Manyanzwani. Han er den tidligere indehaver af den (uofficielle) verdensrekordholder på marathondistancen med tiden 02:03:38 som han satte ved Berlin Marathon 2011.

Eksterne henvisninger 

Maratonløbere fra Kenya
Kristelig Gymnasium

Kristelig Gymnasium (KG) er en kristen ungdoms- og videregående skole i Bydel Frogner i Oslo, ved strøget Homansbyen. Skolen blev grundlagt i 1913, af fem kristne organisationer, som et privat gymnasium og fik i 1967 også tillagt ungdomsskole. I dag ejes skolen af Det Norske Misjonsselskap, Normisjon og Norsk Luthersk Misjonssamband. KGs ungdomsskoletrinn fik i 2005 det bedste resultat af alle norges privatskoler.

Skolen har ansøgninger end der er plads til. Skolen har derfor valgt at udvide med lokaler i Pilestredet 56. Udvidelsen skete i efteråret 2010. Skolens motto er Mer enn en skole ()

Kendte tidligere elever på skolen 
 Kronprins Haakon
 Prinsesse Märtha Louise
 Erling Norvik
 Dagfinn Høybråten
 Kirsten Kjelsberg Osen
 Aage Wallin
 Kristin Clemet
 Henrik Syse
 Bjarte Baasland
 Martine Vik Magnussen
 Kåre Willoch
 Martine Aurdal
 Cato F. Sverdrup

Tidligere rektorer 
 Hans Bovim (1955-1985)

Eksterne henvisninger 
 Kristelig Gymnasiums hjemmeside

Kilder 

Bygninger, konstruktioner og anlæg i Oslo
Privatskoler
Uddannelsesinstitutioner i Oslo
Etableret i 1913
Gottlieb Støckel

Knud Gottlieb Constantin Støckel (16. marts 1839 – 13. januar 1889) var en dansk fotograf. Han var far til generalløjtnant Johan Støckel (1867-1959) og bedstefar til tennisspilleren Else Støckel (1906-1987).

Gottlieb Støckel havde i 1 måned et atelier i gæstgiver Larsens lejlighed i Skælskør, blev 1866 optaget i Den photographiske Forening og udstillede i Napoli i 1870, hvor han vandt en medalje, og i Amsterdam i 1877, hvor han vandt en bronzemedalje for sine landskabsfotografier. Han var virksom på Bornholm fra 1860'erne og frem, fik næringsbrev i 1878 og udstillede bl.a. stereoskopfootografier på Bornholms Industriudstililng i Rønne 1881, hvor han fik en medalje for "Anerkendelse for Duelighed og Snille". Han udsendte stereoskopserien Bornholmske Klippepartier. 1884 vandt han også en medalje i Nexø. Hans atelier lå i Antoniegade 2, senere Store Torv 14 i Rønne. Støckel har både efterladt en række portrætter af bornholmere og fotografier af Bornholms topografi og arkitektur.

Han overtog i 1880'erne Hilmar Crones fotografiske atelier på Vesterbrogade 56 i København, men døde allerede i 1889. Forretningen blev videreført af Theodor Yhr.

Kilder 

 Bjørn Ochsner, Fotografer i og fra Danmark indtil år 1900, II, s. 502.
 Dansk Biografisk Leksikon:  Familie Forældre: Johan Stöckel

Fotografer fra Danmark
Danskere i 1800-tallet
Personer fra Bornholm
Prøveløsladelse

En prøveløsladelse indebærer, at en person, der er idømt en fængselstraf, bliver løsladt, før ens straf udløber, under visse betingelser, der kan variere fra land til land.

I Danmark 
I Danmark kan man normalt blive prøveløsladt, når man har afsonet ⅔ af sin straf. Man kan dog også blive prøveløsladt efter blot halvdelen af dommen er afsonet. Dog kun, hvis man har en dom på mindst tre måneders fængsel. Hvis man har fået en livstidsdom, kan man tidligst blive prøveløsladt efter 12 år. Det er fængslet eller Justitsministeriet, der afgør, om man kan blive prøveløsladt, hvilket kan nægtes, hvis det vurderes, at den indsatte vil begå yderligere kriminalitet.

Eksterne henvisninger 
 Om prøveløsladelser hos Kriminalforsorgen
 Den danske straffelov, 6. kapitel, §§38-42

Jura
Tilgift

Tilgift er en tillægsydelse ved levering af produkter til kunder.

Samlemærker 
Inde i varens emballage kan producenten lægge samlemærker, for eksempel med billede og omtale af en fodboldspiller.
Der er flere forskellige samlemærker i serien og det gælder om at samle dem alle. Måske kan man bytte sine dubletter med sine venner, ellers må man blot købe flere indtil man har dem alle. Producenten håber så på, at det giver et mersalg.

Tilbud om køb af anden vare 
Ved købet af varen kan forbrugeren få et tilbud om at købe en anden vare til en favørpris. Varen er udenfor producentens normale sortiment, men den har stor almen interesse og favørprisen ligger langt under den normale pris. F.eks. kunne en producent af sukker, trykke en kupon på sukkeremballagen, hvor man tilbød forbrugeren at købe en køkkenkniv med sukkerproducentens logo, mod at man sendte kuponen ind og betalte favørprisen.

Regler om tilgift i Danmark 
Markedsføringsloven forbød tidligere tilgift.

Butikshandelen forsøgte i mange år at få afskaffet jule– og nytårsgaver til kunder. Man mente, at tillidsforholdet til kunderne måtte kunne opretholdes uden denne form for vederlag. Dette bidrog nok også til, at urtekræmmerne slog sig sammen og dannede Nørrebro Handelsforening, i håb om at få tilgiften afskaffet.

Kilder 

Mikroøkonomi
Begrebspar
Rorbu

Rorbu er en sæsonbolig for fiskere i Norge, normalt beliggende i et fiskevær.  Første del af ordet rorbu kommer fra "at ro", og bu betegner et hus. Rorbuer var særlig vigtige på det tidspunkt, hvor fiskeriet blev drevet fra åbne både. Rorbuer og fiskevær var knyttet til det store regelmæssige vinterfiskeri af torsk, først og fremmest fra Sunnmøre og nordover. Rorbu er oprindelig et nordnorsk begreb, mens man på Romsdalskysten brugte betegnelsen fiskarstove.

Gennem århundreder blev robåde langs den norske kyst udrustet til at deltage i vinterens fiskeri efter torsk, særlig omkring Lofoten. Folk  rejste i flere dage i åbne ro- og sejlbåde for at deltage i vinterfiskeriet, og dermed opstod behovet for overnatning på land. Sagaen beretter, at kong Øystein i begyndelsen af 1100-tallet bestemte, at der skulle bygges rorbuer for tilrejsende fiskere i Lofoten.

De røde rorbuer blev ofte på grund af pladsmangel bygget på pæle i vandet, og i mange fiskevær blev de  efterhånden de dominerende bygninger. Til en rorbu hørte senge til bådbesætningen, plads til madlavning og plads til at gemme alle de nødvendige redskaber og andet udstyr. Da rorbuen ofte var placeret på land, men tæt ved havet, var det vigtigt, at udstyret kunne blive løftet direkte fra båden og ind i huset. I fiskeværene blev der ofte opført to til fire etagers røde bygninger til modtagelsen af fiskernes fangst. I bygningerne indrettedes der også rum til indkvartering af fiskearbejderne og bådmandskaberne, og de blev af og til omtalt som rorbu. For at adskille denne indkvarteringsform fra de traditionelle fritliggende rorbuer brugte man for de store bygninger betegnelsen "sjøhus".

Efter 2. verdenskrig fik rorbuerne mindre betydning, da det blev almindeligt at fiske med større både, hvor manddskabet kunne spise og bo. Mange af rorbuerne forfaldt. Fra 1960erne blev de bedste af robuerne restaureret og udlejet til turister. Ligheden med de oprindelige hytter er deres karakteristiske placering på pæle eller sten i eller ved vandet.

Ekstern henvisning og kilde 

 Rorbuens historie 

Norge
Fiskeribebyggelse
Kłodzko

Kłodzko [ kwɔʦkɔ] (tysk:Glatz, på tjekkisk:Kladsko) er en by i det sydvestlige Nedre Schlesien i Województwo dolnośląskie i Polen. Den ligger cirka 80 kilometer sydvest for Wrocław ved Nysa Kłodzka. Byen var tidligere hovedby i grevskabet Glatz.

Byer i Polen
Tidligere tyske byer
Eirik Sjursen

Eirik Sjursen (født 1990 i Drammen) er en norsk bokser som per 2008 har vundet Junior-NM i boksning i vægtklassen letvægt fire gange siden 2005. I etferåret 2008 var han deltager i reality-TV-serien Robinsonekspedisjonen.

I 2008 skulle han også deltage i senior-NM, men klarede ikke at kvalificere sig til vægtklassen. Sjursen trænede i 2008 sammen med Ulf Johansen, som også trænede Ole Lukkøye Klemetsen mens han var på toppen. Da han var i Spanien i 2007, slog han den spanske mester som var to vægtklasser over ham. Spanierne gav ham tilnavnet El Asesino som betyderen morderen på dansk.

Han bokser på landsholdet og satser på at deltage under Sommer-OL 2012

Reality-TV
I efteråret 2008 deltog han i reality-TV-serien Robinsonekspedisjonen (som den yngste nogensinde dengang). Han blev stemt ud i det andet øråd, da han fik sit hold til at tabe med vilje, så at han kunne sendes hjem. Til Drammens Tidende udtalte han, at Det virker som om at de går så hurtigt på TV, men rigtigt er det meget kedeligt, og det går så alngsomt! Jeg var træt af hele ekspeditionen. Han påpegede, at han aldrig ville have sluttet sig til hvis han vidste hvordan det var. Lige før robinsonkampen i episode to gik Eiriks hold med til at tabe konkurrencen for at han skulle få lov til at rejse hjem. Men holdet var meget overrasket da det viste sig at en anden deltager måtte tage hjem på grund af tabet. Han udtalte i den forbindelse at Havde jeg vidst det, ville jeg være blevet længere på deres side. Han deltog i 9 dage.

Kilder

Eksterne henvisninger
 http://tb.no/article/20080915/SPORT/522774789/1003/mrss  
 

Boksere fra Norge
Jungnamensand

Jungnamensand (nordfrisisk Jongnaamen) er en cirka 13 hektar stor sandbanke i Nordfrisland. Den cirkelformede sandbanke ligger cirka 3,2 km kilometer vest for Amrum. Den har karakter af et højsand, da den som regel ikke er oversvømmet ved højvande. Jungnamensand er et af de nordfrisiske udesande.

Sandbanken har en stor betydning som hvile- og yngleplads for græsæler.

Eksterne henvisninger 

Nordfrisiske Øer
Nordfrisland
Højsande
Vilis Lācis

Vilis Lācis (født 12. maj 1904 i Mangaļi nær Riga i Guvernement Livland, død 6. februar 1966 i Riga i Lettiske SSR) var en lettisk forfatter og kommunistisk politiker. Han arbejdede på havnen i Riga og skrev i sin fritid. I 1933 udgav han romanen Zvejnieka dēls (Fiskerens søn), som gjorde ham til en af de mest succesrige forfattere i Letland i 1930'erne. Bogen oversattes til mere end 50 sprog og blev også filmatiseret. Endnu i dag er Zvejnieka dēls den mest oversatte lettiske bog.

Lācis sympatiserede med kommunisterne, der blev forbudt som parti efter Kārlis Ulmanis overtog magten i landet ved et statskup i 1934. Lācis blev overvåget af det hemmelige politi, men da hans popularitet som forfatter øgedes, beordrede Ulmanis at hans sagsmappe skulle destrueres. Lācis skrev positivt om Ulmanis og fik som modydelse støtte til at udgive bøger og til filmudgaven af Zvejnieka dēls. Hans kommunistiske sympatier kom frem efter den sovjetiske okkupation af Letland i 1940. Da blev Vilis Lācis indsat som formand for Lettiske SSR's øverste råd, et hverv han havde frem til 1959. Lācis anses for at have været en marionetfigur, da magten reelt lå hos centralkomitéen. Men, som formand tog han del i Stalins udrensninger og skrev under på anholdelsen og deportationen af over 40.000 letter. Lācis efterfulgtes af Jānis Peive som formand i 1959.

Kilder 

Personer fra Riga
Romanforfattere fra Letland
Politikere fra Letland
Skønlitterære forfattere fra Sovjetunionen
Curd Jürgens

Curd Jürgens (13. december 1915 – 18. juni 1982) var en tysk-østrigsk skuespiller. Han blev normalt omtalt i engelsksprogede film som Curt Jurgens.

Han var oprindelig journalist, men blev inspireret af hans første kone, skuespillerinden Louise Basler, at forfølge en karriere som skuespiller. På den tyske scene og film fra 1935. Han havde stor succes indtil 1944, da han var på ordre fra Joseph Goebbels, blev deporteret til en koncentrationslejr på grund af "politisk upålidelighed".

Han fik sit store gennembrud i 1955 med filmen Des Teufels General og deltog i mere end 100 film, både i Tyskland og internationalt.

En af hans mest kendte roller er i James Bond filmen The Spy Who Loved Me, hvor han spiller super skurken Karl Stromberg.

Referencer

Eksterne henvisninger 

 
 

Skuespillere fra Østrig
Boa (beklædningsdel)

Boa er et langt, smalt sjal eller en krave for damer. Den er oftest fremstillet af pels eller fjer, for eksempel fra strudse. Beklædningsdelen er formet som en slange og bæres løst eller slynget som et skærf om halsen og over skuldrene.

Boaer kom på mode i løbet af 1800-tallet, og bæres i særdeleshed sammen med finere kjoler og formel damepåklædning. Tilsvarende skærf af pelsværk kan også kaldes for stola. Stolaer af pels med dyrehoveder, for eksempel af ræv eller mink, bæres oftest uden på overtøj.

Betegnelsen boa kommer fra fransk som igen har hentet ordet fra det latinske ord for slange.

Eksterne henvisninger 

Beklædningsgenstande